**OBRAZAC**

|  |
| --- |
| **IZVJEŠTAJ O ANALIZI UTICAJA PROPISA ZA LOKALNE SAMOUPRAVE** |
| **PREDLAGAČ PROPISA**  | Predsjednik Opštine Nikšić |
| **NAZIV PROPISA** | Strateški plan razvoja Opštine Nikšić 2023–2028 |
| **1. Definisanje problema*** **Da li je propis posljedica zahtjeva (propisa) nadržavnom nivou?**
* **Navesti zakonski odnosno strateški ili drugi osnov za donošenje propisa?**
* **Da li se propisom utvrđuju sopstvene nadležnosti ili preneseni, odnosno povjereni poslovi lokalne samouprave?**
* **Koje probleme treba da riješi predloženi akt?**
* **Da li problem ima rodnu dimenziju? (ima posebni uticaj na žene)**
* **Koji su uzroci problema?**
* **Ko je su posljedice problema?**
* **Koji su subjekti oštećeni, na koji način i u kojoj mjeri?**
* **Kako bi problem evoluirao bez promjene propisa (“status quo” opcija)?**
 |
| * Ovaj propis je posljedica propisa na državnom nivou - Zakona o regionalnom razvoju ("Službeni list Crne Gore", br. 20/11, 26/11, 20/15 i 47/19)
* Pravni osnov za donošenje Strateškog plana razvoja Opštine Nikšić 2023–2028. godina sadržan je u članu 8 Zakona o regionalnom razvoju ("Službeni list Crne Gore", br. 20/11, 26/11, 20/15 i 47/19), kojim je propisano da se Strateškim planom utvrđuje postojeće stanje razvoja jedinice lokalne samouprave, opšti cilj razvoja, strateški ciljevi sa prioritetima za njihovo ostvarivanje, mjere i smjernice za ostvarivanje Strateškog plana, orijentaciona sredstva za sprovođenje Strateškog plana, način njihovog obezbjeđivanja i druga pitanja od značaja za razvoj. Članom 38 stav 1 tačka 3 Zakona o lokalnoj samoupravi („Službeni list Crne Gore“, br. 02/18, 34/19, 38/20, 50/22 i 84/22)propisano je da Skupština Opštine donosi Strateški plan razvoja Opštine. Članovima 35 stav 1 tačka 3 i člana 38 stav 1 Statuta Opštine Nikšić („Službeni list Crne Gore – Opštinski propisi“, br. 31/18 i 21/23) propisano je da Skupština Opštine donosi Strateški plan razvoja Opštine i da u vršenju poslova iz svoje nadležnosti Skupština donosi Statut Opštine, poslovnik, odluke, rješenja, zaključke, povelje, preporuke, planove, programe i druge akte.
* Riječ je o sopstvenim nadležnostima lokalne samouprave;
* Strateški plan razvoja je osnovni planski dokument kojim su definisani optimalni petogodišnji razvojni pravci opštine Nikšić (opšti cilj, specifični strateški ciljevi i prioriteti razvoja) uzimajući u obzir postojeće stanje (prednosti i ograničenja). Osnovni cilj strateškog planiranja je da se na najbolji mogući, racionalan i održiv način iskoriste potencijali opštine. Pretrhodni Strateški plan razvoja opštine Nikšić donijet je za period 2014 – 2019. definisao je viziju razvoja grada, prioritete i mjere, i sadržao je 144 projekta. Iako je navedeni Strateški plan formalno istekao protekom 2019. godine i nakon tog perioda nastavile su se sprovoditi aktivnosti iz tog dokumenta. Izvjestan dio planiranih zadataka koji nije izvršen u prethodnom planskom periodu, a još uvijek je aktuelan, biće prenesen u naredni. Istovremeno, predmet narednog planskog perioda biće i nove mogućnosti, korišćenje, prirodnih i drugih resursa u cilju povećanje radnih mjesta kroz razvoj poljoprivrede, turizma, zanatstva, ugostiteljstva i mikro i malih preduzeća u različitim oblastima prerade i industrije, zaštita životne sredine i dr.
* Problem ima posebni uticaj na žene u dijelu koji se tiče zapošljavanja, naročito ako se ima u vidu da je od ukupnog broja nezaposlenih lica od 4.982 u 2022. godini broj nezaposlenih žena iznosio 2.904, da je iste godine, kad je u pitanju broj nezaposlenih lica sa invaliditetom po polu, bilo muškaraca 103, a žena 225. Takođe, žene čine više od polovine stanovništva u ruralnim područjima Crne Gore i predstavljaju najvažniju kariku društva kroz mnogobrojne uloge koje obavljaju kao majke, a više su izložene siromaštvu i lošoj ekonomskoj situaciji, jer su na različite načine ograničene u ostvarivanju prihoda.

Kroz izrada Lokalnog akcionog plana za postizanje rodne ravnopravnosti u opštini Nikšić će se, na osnovu iskazanih potreba žena definisati mjere i aktivnosti za poboljšanje njihovog položaja.* Uzroci problema su nedostatak finansijskih sredstava i visok stepen zavisnosti od eksternih izvora finansiranja, nepovoljna kvalifikaciona struktura nezaposlenih i dr.
* Posljedice problema su kašnjenje realizacije brojnih projekata iz oblasti komunalne infrastrukture, zaštite životne sredine, društvenih djelatnosti i drugih projekata koji doprinose održivom ekonomskom rastu i razvoju.
* Iako je prethodni Strateški plan formalno istekao protekom 2019. godine i nakon tog perioda nastavile su se sprovoditi aktivnosti iz tog dokumenta, tako da građani nijesu oštećeni usljed nedonošenja novog Strateškog plana.
* Nedonošenje plana usporilo bi rješavanje identifikovanih ključnih problema, odnosno iznalaženje mogućnosti za njihovo prevazilaženje.
 |
| **2. Ciljevi*** **Koji ciljevi se postižu predloženim propisom?**
* **Da li bilo koji od ciljeva unapređuje rodnu ravnopravnost?**
 |
| * Osnovni cilj donošenja Strateškog plana jeste da se na najbolji mogući, racionalan i održiv način iskoriste potencijali opštine.
* Strateškim planom razvoja, se unapređuje rodna ravnopravnost, kroz realizaciju projekata:
* Promovisanje rodne ravnopravnosti, uključujući učešće žena u poljoprivredi i socijalno uključivanje ranjivih zajednica i grupa (SPECIFIČNI STRATEŠKI CILJ 2: Održivi ekonomski rast i razvoj) i
* Izrada Lokalnog akcionog plana za postizanje rodne ravnopravnosti u opštini Nikšić (SPECIFIČNI CILJ 4: Unapređenje i razvoj društvenih djelatnosti)
 |
| **3. Opcije*** **Zašto je propis neophodan?**
* **Koje su moguće opcije za ispunjavanje ciljeva i rješavanje problema? (uvijek treba razmatrati “status quo” opciju i preporučljivo je uključiti i neregulatornu opciju, osim ako postoji obaveza donošenja predloženog propisa).**
* **Obrazložiti preferiranu opciju?(koja je rodna dimenzija te opcije; kako preferirana opcija unapređuje rodnu ravnopravnost: status žena i odnose među ženama i muškarcima?)**
 |
| * Propis je neophodan jer se shodno Zakonu o regionalnom razvoju, regionalni razvoj planira Strategijom regionalnog razvoja Crne Gore i strateškim planovima razvoja jedinica lokalne samouprave. Takođe, strateškim planom se utvrđuje postojeće stanje razvoja jedinice lokalne samouprave, opšti cilj razvoja, strateški ciljevi sa prioritetima za njihovo ostvarivanje, mjere i smjernice za ostvarivanje strateškog plana, orijentaciona sredstva za sprovođenje strateškog plana, način njihovog obezbjeđivanja i druga pitanja od značaja za razvoj.
* Nakon određivanja ciljeva, a paralelno sa procesom definisanja indikatora tekao je proces definisanja mjera i aktivnosti. Mjere su način da se ostvare postavljeni ciljevi, dok aktivnosti predstavljaju skup poslova i zadataka koji će se obavljati u definisanom vremenskom roku, i kojima će se postići rezultati neophodni za ostvarivanje mjera javne politike.Opcije mjera i aktivnosti usaglašavane su na način što je analizirana raspoloživost resursa za njihovu realizaciju – institucionalni, ljudski, finansijski, vremenski okvir i na kraju analizirani su efekti tih opcija. Grupe mjera i aktivnosti koje su usvojene treba da na najefikasniji, najekonomičniji i najefektivniji način doprinesu dostizanju postavljenih ciljeva.
* Najveći doprinos realizaciji postavljenih ciljeva i mjera za njihovo ostvarivanje daće ljudski resursi koji su na raspolaganju Opštini Nikšić. Pored Radne grupe, realizaciju plana će aktivno pratiti i Konsultativna grupa koju čine predstavnici lokalne samouprave, javnih i privatnih institucija i organizacija, predstavnici NVO sektora, kao i eksperti iz pojedinih oblasti, čime su mobilisani svi relevantni faktori i interesne grupe, koji svojim radom, iskustvom i uticajem mogu doprinijeti identifikovanju problema, potencijala, razvojnih šansi, razvojnih ciljeva, razvojnih prioriteta i mjera za njihovo ostvarivanje.Radom Konsultativne grupe su potencijalno ispunjeni uslovi da se dobije kvalitetan materijal, čime se postiže da se, kao regulacioni instrument, uspostavi ravnoteža između razvojnih potencijala i mogućnosti njihove valorizacije u svim sferama. Prilikom sastava navedenih grupa, vodilo se računa o principu rodne ravnopravnosti, a isti princip je primijenjivan prilikom raspodjele obaveza i zadataka u vezi sa pripremom i praćenjem realizacije Starteškog plana.
 |
| **4. Analiza uticaja*** **Na koga će i kako će najvjerovatnije uticati rješenja u propisu – nabrojati pozitivne i negativne uticaje, direktne i indirektne?**
* **Koje troškove ili uštede će primjena propisa izazvati građanima i privredi (naročito malim i srednjim preduzećima)?**
* **Da li pozitivne posljedice donošenja propisa opravdavaju troškove kojeće on stvoriti?**
* **Da li se propisom podržava stvaranje novih privrednih subjekata na tržištu i tržišna konkurencija?**
* **Uključiti procjenu administrativnih opterećenja i biznis barijera.**
 |
| * Donošenjem ovog planskog dokumenta stvoriće se nove mogućnosti, korišćenje, prirodnih i drugih resursa u cilju povećanje radnih mjesta kroz razvoj poljoprivrede, turizma, zanatstva, ugostiteljstva i mikro i malih preduzeća u različitim oblastima prerade i industrije, zaštita životne sredine i dr.
* Primjena ovog Plana neće izazvati troškove građanima i privredi;
* Planom se ne stvaraju administrativna opterećenja i biznis barijere.
 |
| **5. Procjena fiskalnog uticaja** * **Da li je potrebno obezbjeđenje finansijskih sredstava iz budžeta lokalnih samouprava odnosno budžeta Crne Gore za implementaciju propisa i u kom iznosu?**
* **Da li je obezbjeđenje finansijskih sredstava jednokratno, ili tokom određenog vremenskog perioda? Obrazložiti.**
* **Da li su neophodna finansijska sredstva obezbijeđena u budžetu lokalnih samouprava o dnosno budžetu Crne Gore za tekuću fiskalnu godinu, odnosno da li su planirana u budžetu za narednu fiskalnu godinu?**
* **Da li propis utiče na visinu prihoda jedinice lokalne samouprave odnosno prihoda budžeta Crne Gore i kako ?**
* **- Ko je potencijalni korisnik budžeta za implementaciju propisa (u kojem procentu bi korisnici mogli biti muškarci, a u kojem žene? Da li implementacija budžeta može biti uzrok neravnopravnosti između muškaraca i žena?)**
 |
| * Sredstva za realizaciju Strateškog plana 2023-2028. potrebno je obezbjediti iz raznih izvora: Budžeta Opštine, Budžeta Crne Gore, EU fondova, donacija i privatno-javnog partnerstva.
* U okviru svakog projekta iskazani su mogući izvori finansiranja.

Najveći dio sredstava za realizaciju Strateškog plana za period 2023-2028. godina biće obezbjeđen iz Budžeta Opštine Nikšić, tokom trajanja (realizacije) plana. Naime, Odluka o Budžetuse donosi za fiskalnu godinu i važi u godini za koju je donijeta. S tim u vezi, u dijelu SP - Godišnji akcioni plan za 2023.godinu, detaljno su iskazani projekti – investicije sa iznosima sredstava za koji su planirana sredstva iz budžeta Opštine Nikšić u 2023.godini.Za finansiranje planiranih projekata, Opština će nastojati da maksimalno iskoristi bespovratna sredstva iz predpristupnih fondova za razvoj infrastrukture, sredstva donacija ili grantove, EU fondova, kao i modele privatno-javnog partnerstva.Ukupna vrijednost planiranih projekata uvećava se za vrijednost eksproprijacija koja se u ovom momentu ne može utvrditi. Vrijednost jednog broja projekata koji su na nivou ideje data je okvirno.Strateški plan sadrži i projekte koji se kandiduju za finansiranje iz međunarodnih fondova čiji su finansijski iskazi visoki, kao i projekat čiji se Ugovor i projekat vode po modelu ESCO (projekat se otplaćuje kroz uštede), pa povećavaju ukupnu finansijsku vrijednost svih projekata predviđenih Strateškim planom. Uvrštavanje ovih projekata urađeno je po instrukcijama Ministarstva ekonomije kako bi prilikom njihovog kandidovanja bio ispunjen jedan od kriterijuma za finansiranje iz međunarodnih fondova, a to je kriterijum relevantnosti projekta, odnosno da projekat mora biti utvrđen strateškim dokumentima jedinice lokalne samouprave. * Plan ne utiče na visinu prihoda jedinice lokalne samouprave odnosno prihoda budžeta Crne Gore.
* Korisnici budžeta za implementaciju propisa su građani i građanske Nikšića. Budžet ne može biti uzrok za neravnopravnosti između muškaraca i žena.
 |
| **6. Konsultacije zainteresovanih strana*** + **Naznačiti da li je korišćena eksterna ekspertska podrška i ako da, kako.**
	+ **Naznačiti koje su grupe zainteresovanih strana konsultovane, u kojoj fazi RIA procesa i kako (javne ili ciljane konsultacije).**
	+ **Da li su predstavnice ženskih udruženja bile uključene u konsultacije?**
	+ **Naznačiti glavne rezultate konsultacija, i koji su predlozi i sugestije zainteresovanih strana prihvaćeni odnosno nijesu prihvaćeni. Obrazložiti.**
 |
|  * Pri izradi Strateškog plana je korišćena ekspertska podrška UNDP-a, na način da je zatražena podrška i smjernice, a tekst Nacrta strateškog plana je pripremila Radna grupa za izradu Strateškog plana razvoja Opštine Nikšić, sastavljena od predstavnika organa lokalne uprave i stručnih službi, a koju je imenovao Predsjednik Opštine Nikšić. Pored radne grupe formirana je i Konsultativna grupa, rješenjem Predsjednika. Radna grupa je održala niz sastanaka i konsultacija kako bi dobila što kvalitetniji dokument.
* U toku izrade Strateškog plana su konsultovani privrednici i NVO sektor kao i eksperti iz pojedinih oblasti, a predstavnici javnog, privatnog i NVO sektora kao i eksperti iz pojedinih oblasti su imenovani za članove Radne i Konsultativne grupe. Takođe, prilikom izrade Strateškog plana konsultovani su i predstavnici Ministarstva ekonomskog razvoja i turizma i UNDP-a.
* Predstavnice ženskih udruženja su posredstvom Unije poslodavaca Crne Gore bile uključene u konsultacije u vezi sa izradom propisa
* Rezultat rada članova Konsultativne grupe bio je da: nakon prikupljanja podataka u vezi sa postojećim stanjem razvoja opštine Nikšić, analizira i ocijeni dobijene podatke; nakon izrade nacrta SWOT analize ocijeni kvalitet izvršene analize i da prijedlog za njenu konačnu verziju; utvrdi opšti cilj razvoja i strateške ciljeve sa prioritetima, mjerama i smjernicama za ostvarivanje Prijedloga Strateškog plana; projektuje orijentaciona finansijska sredstva neophodna za sprovođenje Prijedloga Strateškog plana, način njihovog obezbjeđivanja i druga pitanja od značaja za razvoj; odobri Prijedlog Strateškog plana razvoja opštine Nikšić, nakon diskusija i sastanaka; prati implementaciju Strateškog plana razvoja opštine nakon usvajanja istog na sjednici Skupštine opštine Nikšić.

Svi zainteresovani su svoje primjedbe i sugestije na Nacrt Strateškog plana dali u postupku sprovođenja Javne rasprave, o čemu je sačinjen poseban izvještaj. Kroz Izvještaj o sprovedenoj javnoj raspravi sveobuhvatno su analizirane sve pristigle primjedbe i sugestije i konstatovan stav obrađivača po istima i u zavisnosti od toga da li su prihvatljive ili ne, dato detaljno obrazloženje. |
| **7. Monitoring i evaluacija****- Koje su potencijalne prepreke za implementaciju propisa?** **- Koji su glavni indikatori prema kojimaće se mjeriti ispunjenje ciljeva?****- Koće biti zadužen za sprovođenje monitoringa i evaluacije primjene propisa?** |
| * Za implementaciju Strateškog plana razvoja Opštine Nikšić 2023 – 2028. godina se očekuju potencijalne prepreke u vidu nedostatka finansijskih sredstava.
* Glavni indikatori prema kojima će se mjeriti ispunjenje ciljeva je završetak planiranih projekata.
* Za sprovođenje monitoringa i evaluacije primjene Strateškog plana biće zadužena Radna grupa.
 |

**Datum i mjesto** **Predsjednik**

Nikšić, 10.novembar 2023. godine Marko Kovačević s.r.